La Policia Local de Llíria deté a una parella per intent de robatori en un bar
02 de desembre de 2024

La Policia Local de Llíria va detindre, dissabte passat a la nit, a un home i la seua parella com a presumptes autors d'un robatori amb força en un bar de la localitat.

Gràcies a la col·laboració ciutadana, el 112 va rebre un avís sobre este possible delicte que va ser comunicat a la Policia Local. Una patrulla es va desplaçar ràpidament fins al lloc i els agents van sorprendre in fraganti el presumpte autor quan estava realitzant el fet delictiu. A més, van detindre a una dona, parella de l'individu, que estava fent tasques de vigilància.

El presumpte autor compta amb nombrosos antecedents policials. La parella detinguda va ser posada a la disposició de la Guàrdia Civil perquè continue les preceptives diligències judicials.